
	Noteikumu (grozījumu) projekts
 Izdarīt Ministru kabineta 2023. gada 31. janvāra noteikumos Nr. 50 "Kārtība, kādā administrē un uzrauga Eiropas Lauksaimniecības garantiju fondu un Eiropas Lauksaimniecības fondu lauku attīstībai, kā arī valsts un Eiropas Savienības atbalstu lauksaimniecībai un lauku attīstībai 2023.–2027. gada plānošanas periodā" (Latvijas Vēstnesis, 2023, 28., 223. nr.) šādus grozījumus:
	Iebildums
Lūdzam svītrot noteikumu projekta 5.punktu, kas paredz papildināt noteikumus ar 24.3.1 apakšpunktu, attiecīgi papildinot Kopējas lauksaimniecības politikas Uzraudzības komiteju ar Klimata un enerģētikas ministrijas pārstāvja dalību. Vienlaikus lūdzam precizēt arī noteikumu projekta anotāciju, ņemot vērā, ka līdz šim tika nodrošināta dabas aizsardzības, nevis vides aizsardzības pārstāvniecība darbam minētajā komitejā. Līdz šim no Viedās administrācijas un reģionālās attīstības ministrijas dalību Uzraudzības komitejā nodrošināja tikai dabas aizsardzības jomas pārstāvis (Dabas aizsardzības departamenta direktore), saskaņā ar Zemkopības ministrijas rīkojumu Nr.43 "Par Kopējas lauksaimniecības politikas stratēģiskā plāna 2023.–2027. gadam uzraudzības komitejas izveidošanu". Ja tomēr ir objektīvi iemesli, kuru dēļ papildus būtu nepieciešama tieši vides aizsardzības jomas pārstāvja dalība darbam attiecīgajā komitejā, lūdzam anotāciju papildināt, nosaucot konkrētas vides aizsardzības jomas, kuru pārstāvis būtu deleģējams no Klimata un enerģētikas ministrijas.

